Drie sterf in Vrystaat-botsingFoto: Netcare 911 Drie mense, onder wie ŉ kind, is dood en vyf beseer in ŉ botsing op die R30 tussen Virginia en Theunissen in die Vrystaat. Athlenda Mathe, woordvoerder van Netcare 911, het gesê ŉ man, ŉ vrou en ŉ kind is in die botsing dood. “Dit is in dié stadium nie duidelik of dit ŉ gesin was nie hoewel hulle in dieselfde motor gereis het. Hulle is op die toneel dood verklaar.” Volgens Mathe het twee motors omstreeks 17:00 Sondag reg van voor gebots. “Vyf mense het matige tot ernstige beserings opgedoen. Hulle is op die toneel behandel voor hulle na nabygeleë hospitale geneem is vir verdere mediese sorg.” Die presiese oorsaak van die ongeluk word ondersoek.